नासिक रोड रेलवे स्टेशन

नासिक रोड रेलवे स्टेशन (स्टेशन कोड: NK) भारतीय राज्य महाराष्ट्र के नासिक जिले में नासिक शहर, नासिक रोड और आसपास के क्षेत्रों को रेल सेवा मुहैया कराने वाला एक रेलवे स्टेशन है। यह नासिक का मुख्य रेलवे स्टेशन है। यह भारत के सबसे व्यस्त रेलवे स्टेशन में से एक है। यह मुंबई-दिल्ली, मुंबई-कोलकाता मुख्य लाइन पर स्थित है। यह A1 श्रेणी का रेलवे स्टेशन है। यह मध्य रेलवे के भुसावल मंडल के अंतर्गत आता है। इस रेलवे स्टेशन पर लगभग 300 ट्रेनें रुकती हैं। इस रेलवे स्टेशन से प्रतिदिन लगभग 2,00,000 लोग यात्रा करते हैं। यह भारत के सबसे स्वच्छ रेलवे स्टेशन में से एक है। नासिक रोड रेलवे स्टेशन भारतीय रेलवे के शीर्ष सौ बुकिंग स्टेशनों में से एक है।

 इतिहास 
भारत में पहली ट्रेन 16 अप्रैल 1853 को मुंबई से ठाणे तक चली। मई, 1854 तक, ग्रेट इंडियन पेनिनसुला रेलवे ने मुंबई-ठाणे रेलमार्ग को कल्याण तक बढ़ाया। भुसावल की स्थापना 1860 में हुई थी, लेकिन यह 1860 के मध्य में यातायात के लिये शुरू हुई। यह रेलमार्ग 1866 में खंडवा तक और 1867 में नागपुर तक विस्तारित की गई थी। 

 विद्युतीकरण 
1967-69 में इगतपुरी-मनमाड खंड का विद्युतीकरण किया गया। 

 सुविधाएं 
नासिक रोड रेलवे स्टेशन: पर्यटक सूचना केंद्र, कम्प्यूटरीकृत आरक्षण कार्यालय, वेटिंग रूम, रिटायरिंग रूम, लाइट रिफ्रेशमेंट, बुक स्टाल, लिफ्ट और एस्केलेटर आदि सुविधाओं से संपन्न हैं। 

नासिक रोड रेलवे स्टेशन, नासिक शहर के केंद्र से 9 किमी पर स्थित है। शहर के विभिन्न हिस्सों और बाहर की यात्रा के लिए रेलवे स्टेशन पर टैक्सी, ऑटो और सिटी बसें उपलब्ध रहती हैं। 

 पुरस्कार 
भारतीय रेलवे (2016 सर्वेक्षण) द्वारा भारत में A1 / A श्रेणी में नासिक रोड स्टेशन को 6वें सबसे स्वच्छ रेलवे स्टेशन के रूप में सम्मानित किया गया है। यह शीर्ष 10 स्थान पर रैंक करने वाला महाराष्ट्र का एकमात्र रेलवे स्टेशन है। 

 चित्र दीर्घा 

 ट्रेनें 
स्टेशन से होकर गुजरने वाली कुछ मुख्य ट्रेनें है:

 पंचवटी एक्सप्रेस 

 नांदेड मुंबई सीएसएमटी राज्यराणी एक्सप्रेस 
 सेवाग्राम एक्सप्रेस 
 विदर्भ एक्सप्रेस 
 देवगिरी एक्सप्रेस 
 तपोवन एक्सप्रेस 
 गीतांजलि एक्सप्रेस 
 हावड़ा मेल नागपुर के माध्यम से 
 हावड़ा मेल इलाहाबाद के माध्यम से 
 पुष्पक एक्सप्रेस 
 पंजाब मेल 
 पठानकोट एक्सप्रेस 
 पवन एक्सप्रेस 
 उद्योगनगरी एक्सप्रेस 
 अगरतळा -एलटीटी एसी एक्सप्रेस 
 गोदान एक्सप्रेस 
 जन शताब्दी एक्सप्रेस 
 राजेंद्रनगर-एलटीटी जनता एक्सप्रेस
 कामायानी एक्सप्रेस 
 महानगरी एक्सप्रेस 
 नंदीग्राम एक्सप्रेस 
 गुवाहाटी-एलटीटी एक्सप्रेस 
 साकेत एक्सप्रेस  
 रांची-एलटीटी एक्सप्रेस 
 विशाखपट्टनम-एलटीटी एक्सप्रेस 
 पाटलिपुत्र-एलटीटी एक्सप्रेस 
 कुशीनगर एक्सप्रेस 
 गोरखपुर-एलटीटी एक्सप्रेस 
 मंगला लक्षद्वीप एक्सप्रेस 
 वास्को-पटना एक्सप्रेस 
 हावड़ा सुपर डेलक्स एक्सप्रेस 
 मुंबई-हज़रत निजामुद्दीन द्वि-साप्ताहिक राजधानी एक्सप्रेस (भोपाल के रास्ते) 
 एलटीटी- हजरत निजामुद्दीन एसी साप्ताहिक एक्सप्रेस 
 देवलाली-भुसावल मेमु एक्स्प्रेस 

 सन्दर्भ 

 बाहरी कड़ियाँ 

 नासिक रोड से प्रस्थान 



श्रेणी:भुसावल रेलवे मंडल
श्रेणी:महाराष्ट्र में रेलवे स्टेशन
श्रेणी:नासिक